open-index/open-wikipedia-markdown huggingface dataset:
Valget i Costa Rica 2014

**Valget i Costa Rica 2014** var det 16. av sitt slag i Costa Rica siden grunnleggelsen av den andre republikken i 1949. Første runde fant sted 2. februar 2014, med to ulike avstemninger: én hvor det ble valgt 57 representanter til den lovgivende forsamlinga for perioden 2014–2018, og én om hvem som skulle bli landets nye president og to visepresidenter. Ettersom ingen av presidentkandidatene fikk over 40 prosent av stemmene, gikk de to kandidatene med flest stemmer, Luis Guillermo Solís (PAC) og Johnny Araya (PLN), videre til andre valgrunde, som ble avholdt 6. april. Luis Guillermo Solís ble valgt til ny president, med 77,8 prosent av stemmene.

3&nbsp;065&nbsp;667 costaricanere hadde stemmerett. Den sittende presidenten, Laura Chinchilla (PLN), stilte ikke til gjenvalg. For første gang blei ikke lokalvalga avholdt samtidig som presidentvalget; disse finner sted i 2016.

## Presidentvalg

For å bli valgt til president, måtte en kandidat oppnå minst 40 prosent av stemmene. Dette skjedde ikke, og de to kandidatene med fleste stemmer, Luis Guillermo Solís (PAC) (30,95 %) og Johnny Araya (PLN) (29,59 %), gikk dermed videre til andre valgrunde. Solís vant andre runde med 77,81 % av stemmene mot Arayas 22,19 %, og blir dermed Costa Ricas neste president.

## Valg av representanter til den lovgivende forsamlinga
### Oppslutning etter parti

### Innvalgte representanter
Følgende representanter blei valgt inn til den lovgivende forsamlinga:

## Eksterne lenker
*Elecciones nacionales febrero 2014
*Tribunal Supremo de Elecciones
*''La Nación'': Valg 2014
*''CRhoy'': Valg 2014
Canary Wharf DLR-stasjon

:*Se også [[Canary Wharf undergrunnsstasjon]] og [[Canary Wharf jernbanestasjon]].*

**Canary Wharf DLR-stasjon** er en stasjon på Docklands Light Railway-systemet i det østlige London. Stasjonen ligger sentralt på Londons nye finansdistrikt, Canary Wharf. Nærmeste DLR-stasjon i nord er West India Quay, mens nærmeste DLR-stasjon i sør er Heron Quays. Det er også sistnevnte stasjon som ligger nærmest Canary Wharf undergrunnsstasjon. Øst for stasjonen ligger skyskraperen One Canada Square, mens Cabot Square ligger vest for stasjonen. Stasjonen åpnet i 1991, og i 2010 ble det tatt i bruk tog med tre vogner mellom Canary Wharf og Stratford. Alle DLR-stasjoner har tilgang til plattformene med heis eller rampe, og adgang til togene er uten nivåforskjell. Alle heiser har alarm, slik at det er mulig å snakke med betjeningen.

## Referanser


## Eksterne lenker
* Canary Wharf Station, Transport for London
* Docklands Light Railway, Canary Wharf Group
* Omtale av stasjonen på The Trams
Frente Amplio (Costa Rica)

**Frente Amplio** (spansk for «brei front») er et sosialdemokratisk politisk parti i Costa Rica. Det blei grunnlagt 16. oktober 2004. Det definerer seg som progressivt, sosialistisk, «grønt», rettferdig, menneskerettighetsvennlig, og demokratisk. Ved valget i 2006 fikk det 1,1 prosent av stemmene og vant ett sete i parlamentet. I 2010 beholdt det sitt ene setet. Ved valget i 2014 fikk partiet ni seter i parlamentet. Partiets presidentkandidat i 2014 var José María Villalta, som fikk 17,14 prosent av stemmene.

## Referanser


## Eksterne lenker
* 
*
Engeset kraftverk

**Engeset kraftverk** er et vannkraftverk i Stranda kommune i Møre og Romsdal.

Det er et elvekraftverk som utnytter et fall på 128 meter i Engsetelva.

Installert effekt er 5 MW fra to francisturbiner, årsproduksjon er 19 GWh. 

Kraftverket eies av lokal grunneier, og Clemens Kraft.

## Referanser


## Kilder
* 
* NVE vannkraftdatabase
* Clemens Kraft
Litlebø kraftverk

**Litlebø kraftverk **er et vannkraftverk nær Hellesylt i Stranda kommune i Møre og Romsdal.

Det består av 
* Langedalen kraftverk 
* Nibbedalen kraftverk.
Familien Griffin (sesong 12)

**Sesong 12** av **[[Familien Griffin]]** sendes på tv fra høsten 2013 til våren 2014 på TV-kanalen FOX. Sesongen inneholder blant annet Brian Griffins død (I episode 6: Life of Brian). Tony Sirico har stemmen til hunden Vinny som Brian ble byttet ut med. Brian kom tilbake i episode 8 av sesongen (Christmas Guy) etter å ha vært borte i kun en episode (Into Harmony's Way). I sesongen dør mora til Peter (Mom's The Word), Cleveland kommer tilbake (He's Bla-ack!) og Stewie får tidsmaskinen tilbake (Chap Stewie)

## Forrige og neste sesong
Forrige sesong var sesong 11 og neste sesong er sesong 13.

## Episoder
Irpin

**Irpin** (ukrainsk: Ірпі́нь, russisk: Ирпе́нь – *Irpen*) er en by ved elva Irpin i Kyiv oblast i Ukraina. Byen ble grunnlagt i 1899, i forbindelse med byggingen av jernbanelinjen Kyiv-Kovel. Irpin fikk bystatus i 1956. Hvert år siden 2003 har Irpin Filmfestival for alternativ film blitt arrangert i byen.

Administrativt er Irpin innlemmet som en by med oblaststatus og fungerer som et administrativt senter for Irpin kommune, som inkluderer byen Irpin og tre mindre byer.

## Historie
På 1600-tallet bestod stedet Irpin av landsbyene Romanivka og Khutir Lyubka. På 1800-tallet dukket Severynivka-landsbyen, Khutirs Rudnya og Stoyanka opp.

Irpin ble formet i 1899 under byggingen av jernbanelinjen Kyiv-Kovel. Jernbanearbeidere grunnla byen nær jernbaneveien sammen med andre steder som Butsja og Vorzel. Byens navn ble valgt på grunn av beliggenheten ved elven Irpin.

Fra 26. juli 1941, rett etter slaget ved Kyiv, ble byen okkupert av Wehrmacht til begynnelsen av februar 1944. Mesteparten av byens jødiske befolkning ble drept i Babij Jar eller andre massakrer.

I 1956 ble Irpins status endret til en "by med rajon (distrikt) underordning". Byen er underordnet Kyiv-Sviatosjyn rajon.

Under den russiske invasjonen av Ukraina i 2022 ble Irpin en stor slagmark under Kyiv-offensiven. Russiske styrker tok Hostomel-flyplassen nord i byen, og fordi de rykket sørover til Kyiv, møtte de til slutt motstand fra lokale ukrainske styrker. Byen ble beskutt av russisk artilleri mens ukrainerne var i stand til å slå tilbake og ødelegge flere styrker som forsøkte å trenge inn i byen.  Mange ble drept og store deler av byen ble ødelagt.  

## Økonomi
Det er 22 industriprodusenter som opererer i Irpin-regionen. Byen har nærmere tusen foretak med ulike former for eierskap. De mest bemerkelsesverdige er Peremoha Industrial Complex of Irpin (murstein, armerte betongkomponenter, varmeisolasjon og lydisolerende materialer), Irpinmash (gir for landbruksindustrien), Perun Trading Firm (bøker), KATECH-electro Private Commercial and Manufacturing Company (kabling og ledningsprodukter), Irpintorfmash-fabrikken (byggematerialer) og en møbelfabrikk, bare for å nevne noen.

Landbrukssektoren i Irpin forsyner hovedstaden i Ukraina, Kyiv, med poteter og andre grønnsaker.

## Bilder

Fil:Вокзал ст. Ірпінь.jpg|Jernbanestasjon i Irpin
Fil:Ірпінь IMG 0024.jpg|Torget i Irpin
Fil:Баптистська церква (Ірпінь).jpg|Baptistmenighet
Fil:Сквер Пушкінський (1).jpg|Byparken
Fil:Національний Університет Державної Податкової Служби України(Центральний вхід).JPG|Det statlige skatteakademiet i Ukraina
Fil:Ukraine Irpen 2010. First snow. River Irpen 5.jpg|Irpin-elven
Fil:Irpin stadion 1.jpg|Stadion


(Bildene er tatt før ødeleggelsene under Russlands invasjon av Ukraina 2022)

## Referanser


## Eksterne lenker
*
Steinsvik kraftverk

**Steinsvik kraftverk** er et vannkraftverk i Steinsvika innerst i Dalsfjorden i Volda kommune i Møre og Romsdal.

Kraftverket utnytter det 694 m høye fallet fra Lille Trevassdalsvatnet til utløpet i Tungeelva. Blåfjellvatnet og Lille Trevassdalsvatnet er magasiner.

Det er installert en peltonturbin på 8,3 MW. Årsproduksjon er 27 GWh.

Kraftverket sto ferdig i 2009. Det ble drevet av Småkraft AS. I 2016 ble det overtatt av Sognekraft.

Sognekraft eier 50% av Steinsvik Kraft AS.

## Referanser


## Kilder
* 
* NVE vannkraftdatabase
* Sognekraft
* Småkraft (arkiv)
* Sognekraft kjøper Steinsvik
Osbu kraftverk

**Osbu kraftverk** er et vannkraftverk i Sunndal kommune i Møre og Romsdal.

Hovedmagasin er Aursjøen. Kraftverket utnytter fallet på 56 meter fra Osbuvatnet til Holbudvatnet. Vannet går så videre til Aura kraftverk.

Det er installert en francisturbin på 20 MW. Årsproduksjon er 80 GWh.

Kraftverket ble åpnet i 1958. Det eies av Statkraft.

## Referanser


## Kilder
* 
* NVE vannkraftdatabase
* Statkraft
Sean Kerly

**Sean Robin Kerly** (født 29. januar 1960 i Whitstable), britisk landhockeyspiller som deltok i de olympiske leker 1984 i Los Angeles, 1988 i Seoul og 1992 i Barcelona.   
  
Kerly ble en olympisk mester i landhockey under OL 1988 i Seoul. Han var med på det britiske laget som vant landhockeyturneringen foran Vest-Tyskland og Nederland. Storbritannia vant semifinalen med 3-2 over Australia og finalen over Vest-Tyskland med 3-1. Kerly spilte sju kamper og scoret sju mål i OL-turneringen.

## OL-medaljer
* 1988  Seoul -  **Gull** i landhockey, menn  Storbritannia
* 1984  Los Angeles -  Bronse i landhockey, menn  Storbritannia

## Referanser


## Eksterne lenker
*
Fastiv

**Fastiv** (ukrainsk: Фа́стів) er en by i Kyiv oblast i Ukraina. Innbyggertallet var i 2024 på . Byen er et viktig knutepunkt på jernbanelinjene fra Sentral-Europa til Russland og Asia.

En stor del av innbyggerne arbeider ved Ukrzaliznytsias 12 jernbaneanlegg i byen, men det finnes også bryggeri- og maskinindustri. 

Fastiv er en historisk by som overlevde gjennom kosakk-opprørene og den store tyrkiske krig. Landmerker fra disse tidene er blant annet Pokrovska Tserkva - en 1600-talls ortodoks kirke, også kalt Palijkirken etter kosakklederen Semen Palij.

## Referanser


## Eksterne lenker
*
Imran Sherwani

**Imran Ahmed Khan Sherwani** (1962–2025) var en britisk landhockeyspiller som deltok i de olympiske leker 1988 i Seoul.

Sherwani ble en olympisk mester i landhockey under OL 1988 i Seoul. Han var med på det britiske laget som vant landhockeyturneringen foran Vest-Tyskland og Nederland. Storbritannia vant semifinalen med 3–2 over Australia og finalen over Vest-Tyskland med 3–1. Sherwani spilte sju kamper og scoret tre mål i OL-turneringen.

I 2019 ble han diagnostisert med Alzheimers sykdom. Imran Sherwani død 28. november 2025, 63 år gammel.

## Mesterskapsmedaljer
### OL-medaljer
* 1988  Seoul –  **Gull** i landhockey, menn  Storbritannia

### VM-medaljer
* 1986  London –  Sølv i landhockey, menn 

### EM-medaljer
* 1987  Moskva –  Sølv i landhockey, menn 

## Referanser


## Eksterne lenker
*
Thomas Brinkmann

**Thomas Brinkmann** (født 5. januar 1968 i Duisburg), tysk landhockeyspiller som deltok i de olympiske leker 1988 i Seoul.

Brinkmann vant en olympisk sølvmedalje i landhockey under OL 1988 i Seoul. Han var med på det vesttyske laget kom på andreplass landhockeyturneringen bak Storbritannia. Vest-Tyskland vant semifinalen med 2-1 over Nederland men tapte finalen mot Storbritannia med 1-3. Brinkmann spilte fem kamper i OL-turneringen.

## OL-medaljer
* 1988  Seoul -  Sølv i landhockey, menn  Vest-Tyskland

## Eksterne lenker
*
Antônio Fagundes

**Antônio da Silva Fagundes Filho** (født 18. april 1949 i Rio de Janeiro i Brasil) er en brasiliansk skuespiller.

## Eksterne lenker
*
Christian Schliemann

**Christian Schliemann** (født 4. juli 1962 i Leverkusen), tysk landhockeyspiller som deltok i de olympiske leker 1988 i Seoul.

Christian Schliemann vant en olympisk sølvmedalje i landhockey under OL 1984 i Los Angeles. Han var med på det vesttyske laget kom på andreplass landhockeyturneringen bak Pakistan. Vest-Tyskland vant semifinalen med 1-0 over Storbritannia men tapte finalen mot Pakistan med 1-2. Schliemann spilte to kamper i OL-turneringen.

## OL-medaljer
* 1988  Seoul -  Sølv i landhockey, menn  Vest-Tyskland

## Referanser


## Eksterne lenker
*
Gunn Marit Nisja

**Gunn Marit Nisja** (født 9. desember 1978) er en norsk, skjønnlitterær forfatter.

Hun er oppvokst i Sunndal kommune på Nordmøre, men er i dag bosatt i Modum i Buskerud, hvor hun arbeider som avdelingsleder på Blaafarveværket. Gjennom Blaafarveværket skrev hun også sin første sakprosabok for barn, i sammenheng med Kittelsen-året 2014. 

Hennes tidligste utgivelser var diktsamlinger på små forlag. I 2011 debuterte hun som romanforfatter på Juritzen Forlag. Hennes debutroman, *Naken i hijab*, ble samme år nominert til bokhandlerprisen.  

## Bibliografi

* 2011 &ndash; *Naken i hijab* &ndash; roman på Juritzen forlag
* 2013 &ndash; *Porselenspiken &ndash; *roman på Juritzen forlag
* 2014 &ndash; *Olivensteinen &ndash; *roman på Juritzen forlag (nyutgitt 2019 på Cappelen Damm)
* 2014 - *Alle barns Theodor Kittelsen - *sakprosa for barn, utgitt av Blaafarveværket 2014
* 2019 &ndash; *Etter oss &ndash; *roman på Cappelen Damm
* 2020 - *Jeg skal ta vare på deg -* roman på Cappelen Damm
* 2023 - *Gullungen* - roman på Cappelen Damm

## Deltakelse i antologier
* 2009 - Bidrag i *Rett i hylla, *en bloggantologi, på Hobo Forlag
* 2012 - Dikt i *Bokryggpoesi, *på Juritzen forlag
* 2014 - *Svillesang, *novelle i samlingen *Bruer *på LiV Forlag
* 2016 - "Turtelduene", novelle i påskekrimsamlingen "Sherlocked" på Quintano forlag

## Eksterne lenker
* Forfatterpresentasjon på Juritzen forlags nettsider
* Gunn Marit Nisjas blogg
Trandal kraftverk

**Trandal kraftverk** er et vannkraftverk i Trandal i Ørsta kommune i Møre og Romsdal.

Det er et elvekraftverk som utnytter et fall på 442 meter i Trandalselva.

Installert effekt er 8 MW. Årsproduksjon er 25 GWh.

Kraftverket eies av Tussa Energi AS. Det ble satt i drift i 2005 og offisielt åpnet i 2007.

## Referanser


## Kilder
* 
* NVE vannkraftdatabase
* Tussa - Kraftverka våre
Frank Leistra

**Frank Jan Anton Leistra** (født 1. april 1960 i Delft), nederlandsk landhockeyspiller som deltok i de olympiske leker 1988 i Seoul og 1992 i Barcelona.
 
Leistra vant en olympisk bronsemedalje i landhockey under OL 1988 i Seoul. Han var med på det nederlandske laget kom på tredjeplass landhockeyturneringen bak Storbritannia og Vest-Tyskland. Nederland tapte semifinalen med 1-2 mot Vest-Tyskland, men vant bronsefinalen mot Australia med 2-1. Leistra spilte fem kamper i OL-turneringen.

## OL-medaljer
* 1988  Seoul -  Bronse i landhockey, menn  Nederland

## Eksterne lenker
*
Oleh Kostromitin

**Oleh Kostromitin** (ukrainsk: Олег Костромітін, født 1972), er en ukrainsk tidligere skøyteløper som var med og representerte hjemlandet under to påfølgende Vinter-OL på 1990-tallet i 1994 i Lillehammer med Hamar som vertsby for hurtigløpene og 1998 i Nagano, seks sprint-VM på skøyter på 1990-tallet. Kostromitin deltok også i verdenscupen på skøyter.

## Personlige rekorder

## Meritter
### Internasjonale mesterskap
Olympiske leker (Vinter) deltatt i to OL (ved fire konkurranser)
:* Lillehammer 1994 på 500 m og 1 000 m og i Nagano 1998 på 2 x 500 m og 1 000 m.
::* Beste resultat 23.-plass på 500 m i Lillehammer 1994.

Sprint-VM på skøyter deltatt seks ganger.
:* Ikaho 1993, Calgary 1994, Milwaukee 1995, Heerenveen 1996, Hamar 1997 og i Berlin 1998.
::* Beste resultat 21.-plass sammenlagt i Ikaho 1993.

### Sammenlagt i [[Verdenscupen på skøyter|Verdenscupen]]

## Referanser




## Eksterne lenker
* 
*  Oleh Kostromitin på Jakub Majerski's Speedskating database (Adelskalender distanser og sammenlagt)
*  Oleh Kostromitin: Profil (gammel) på data.ISUresults.eu og Profil (ny) på www.ISU.html.infostradasports.com sine nettsider. (distanseresultater)
* Profil som  Oleh Kostromitin og Oleg Kostromitin på The-Sports.org (noen resultater)
*  Oleh Kostromitin på Effesport.nl (noen resultater, *ufullstendig*)
Ehra-Lessien (testbane)

**Ehra-Lessien (testbane)** er Volkswagen-konsernets egen testbane i Ehra-Lessien i den tyske delstaten Niedersachsen. Anlegget ble ført opp under den kalde krigen, i nærheten av grensen til DDR/Øst-Tyskland. Den gang lå det i en flyforbudssone, og dermed kunne Volkswagen lettere unngå spionasje på prototyper og spesielle forskningsprosjekter på banen.

## Dagens bruk
Alle bilmerker i konsernet blir testet på denne banen, og inkluderer Volkswagen, Audi, Lamborghini, Bentley, Bugatti, SEAT, Skoda og Porsche. Det hender også at banen leies ut, blant annet til McLaren.

## Utforming
I tillegg til at området lå i en flyforbudssone, er det godt sikret med gjerder og sikkerhetsinstallasjoner. Både for å sikre forretningshemmeligheter, men også for å unngå at uvedkommende skal forville seg inn på banen.

Testbanen har flere ulike testanlegg, men det mest kjente og det de fleste forbinder med banen, er de to doserte svingene på hver sin ende av den lange rette strekningen på 9 kilometer. Selv om strekningen er helt rett, nytter det ikke å stå på den ene enden av og se over til den andre siden. Grunnen er rett og slett jordens helning.

## Meritter
Blant meritter trekkes særlig to verdensrekorder frem. For det første verdens raskeste serieproduserte bil, Bugatti Veyron. I juli 2010 satte den verdensrekord med en gjennomsnittsfart på 431,072&nbsp;km/t.

## Publisitet
To programmer har særlig gitt publisitet til banen. Først og fremst BBCs Top Gear, der programvert James May, alias captain Slow, presterer å presse en Bugatti Veyron over 400&nbsp;km/t. Samme bane og bil er med i en episode av National Geographic Channels Man-Made.

Banen har også hatt ulykker og negativ publisitet. I 2009 døde en brasiliansk test-sjåfør i en kollisjon med en annen test-sjåfør som ble hard skadet.

## Referanser


## Eksterne lenker
* James May med Bugatti Veyron
Oleh Grisjtsjenko

**Oleh Grisjtsjenko** (født 1978) er en ukrainsk tidligere skøyteløper som  representerte hjemlandet i europamesterskap på Hamar i 2000 og i tillegg til tre junior-VM på skøyter på slutten av 1990-tallet. Grisjtsjenko deltok også i verdenscupen på skøyter.

## Personlige rekorder

## Meritter
### Internasjonale mesterskap
EM på skøyter deltatt en gang.
:* Hamar 2000.
::* Beste resultat 25.-plass sammenlagt i Hamar 2000.

Junior-VM på skøyter deltatt i tre VM ved tre konkurranser.
:* Calgary 1996 i sammenlagt, Butte 1997 i sammenlagt og i Roseville 1998 i sammenlagt.
::* Beste resultat 18.-plass sammenlagt i Calgary 1996.

### Sammenlagt i [[Verdenscupen på skøyter|Verdenscupen]]

## Fotnoter

## Referanser




## Eksterne lenker
* 
*  Oleh Grisjtsjenko på Jakub Majerski's Speedskating database (Adelskalender distanser og sammenlagt)
*  Oleh Grisjtsjenko: Profil (gammel) på data.ISUresults.eu og Profil (ny) på www.ISU.html.infostradasports.com sine nettsider. (distanseresultater (gammel) og fødested (ny))
*  Oleh Grisjtsjenko på The-Sports.org (noen resultater)
*  Oleh Grisjtsjenko på Effesport.nl (noen resultater, *ufullstendig*)
Ishockey under Vinter-OL 2010 – Menn – Kvalifisering

**Kvalifiseringen til [[Ishockey under Vinter-OL 2010 – Menn|ishockeyturneringen]] under [[vinter-OL 2010]] i [[Vancouver]]** ble avgjort av IIHFs verdensranking i etterkant av Ishockey-VM 2008. De ni beste landene i verden vil automatisk kvalifiseres til turneringen, mens alle andre land vil ha en sjanse til å kvalifisere seg til de resterende tre plassene i turneringen. 

## Kvalifiserte land

## Innledende kvalifisering
### Gruppe A
## Innledende OL-kvalifisering
### Gruppe B
### Gruppe C
### Gruppe D
## Endelig OL-kvalifisering
### Gruppe E
### Gruppe F
### Gruppe G

 &nbsp;&nbsp;&nbsp;  = Kvalifisert til OL.

:Alle tider er lokale (UTC+1).

## Se også
* Ishockey under Vinter-OL 2010 – Menn

## Referanser


## Eksterne lenker
* IIHFs offisielle nettside om Vinter-OL 2010
Ukrainsk mesterskap på skøyter allround

**Ukrainske mesterskap på skøyter allround** har siden 1992 blitt uregelmessig organisert. Alle mesterskap er så langt blitt arrangert på Ledovij stadion i Kyiv.

## Medaljevinnere sammenlagt
En liste over ukrainske (nasjonale) allround mestere og sølv- og bronse-medaljevinnere i hurtigløp på skøyter. Se referanser for resultater på SpeedSkatingNews.info for det enkelte år.

### Herrer

### Damer

## Referanser
Ulvund kraftverk

**Ulvund kraftverk** er et vannkraftverk i Ålvund i Sunndal kommune i Møre og Romsdal.

Det er et elvekraftverk. Ålvundelva er demmet opp før den renner ut i fjorden, Brekkfossen og Ulvundfossen er tørrlagt.

Det startet opp i 1939, med to aggregater på 1,65 og 2,55 MW. Utbygger var Kristiansund Elektrisitetsverk. Årsproduksjon var 28&nbsp;GWh.

I perioden 1984–1988 ble et nytt kraftverk bygd i fjell bak den gamle stasjonen. Denne er nå ombygd til lager og verksted.

Det er installert 3 aggregater på 3, 5, og 10 MW. Årsproduksjon er 65 GWh.

Kraftverket ble overtatt av Nordmøre Energiverk AS (NEAS) i 1991. 

## Referanser


## Kilder
* 
* NVE vannkraftdatabase
* NEAS - Ulvund kraftverk
* Informasjonstavle ved kraftverket
Urke kraftverk

**Urke kraftverk** er et vannkraftverk i Urke i Ørsta kommune i Møre og Romsdal.

Det er et elvekraftverk som utnytter et fall på 353 meter i Urkeelva.

Kraftverket sto ferdig i 2008. Eier er Tussa.

Installert effekt er 9,95 MW fra en peltonturbin. Årsproduksjon er 35 GWh.

## Referanser


## Kilder
* 
* NVE vannkraftdatabase
* Tussa - Kraftverka våre
Usma kraftverk

**Usma kraftverk** er et vannkraftverk i Øksendal i Sunndal kommune i Møre og Romsdal.

Det er et elvekraftverk som utnytter et fall på 127 meter i elven Usma.

Installert effekt er 4,6 MW fra to francisturbiner. Årsproduksjon er 17 GWh.

## Referanser


## Kilder
* 
* NVE vannkraftdatabase
* Småkraft AS
* Småkraft (arkiv)
Kathleen Partridge

**Kathleen Anne Partridge** (født 7. desember 1963 i Sydney), australsk landhockeyspiller som deltok i de olympiske leker 1988 i Seoul og 1992 i Barcelona.

Patridge ble en olympisk mester i landhockey under OL 1988 i Seoul. Hun var med på det australske laget som vant landhockeyturneringen for damer foran Sør-Korea og Nederland. Australia vant semifinalen med 3-2 over Nederland og finalen over Sør-Korea med 2-0. Patridge spilte fem kamper i OL-turneringen.

## OL-medaljer
* 1988  Seoul -  **Gull** i landhockey, damer  Australia

## Referanser


## Eksterne lenker
*
Koenigmuseet

**Koenigmuseet** (tysk: *Zoologische Forschungsmuseum Alexander Koenig* (ZFMK) eller *Museum Koenig*) i Bonn er et naturvitenskapelig museum med leddyr og virveldyr som spesiale. Museet ble stiftet av professor Alexander Koenig (1858-1940) som i 1929 overlot museet til det offentlige. Museet er medlem av Leibniz-selskapet, en sammenslutning av tyske forskningsinstitusjoner. Det parlamentariske råd som i 1949 vedtok Tysklands nye grunnlov Grundgesetz, holdt sine møter i museet.
## Bildegalleri

Fil:Alexander Koenig.jpg|Alexander Koenig (ca. 1900) 
Fil:Bonn - Museum Koenig.jpg|Flyfoto av museet (2010).
Fil:Bundesarchiv B 145 Bild-F012912-0005, Bonn, Museum König.jpg|Hallen i museet hvor også møtene til Det parlamentariske råd ble holdt.
Fil:Balaenoptera acustorostrata - Zwergwalskelett.jpg|Fra samlingen: Vågehvalskjelett 
Fil:Callopistus.castelnaudi.mounted.jpg|Fra samlingen: Bille (Callopistus castelnaudi)


## Referanser


## Eksterne lenker
*
Museum aan de Stroom

**Museum aan de Stroom**, *MAS*, er et kulturhistorisk og lokalhistorisk, kunst- og sjøfartsmuseum i Antwerpen i Belgia.

Museum aan de Stroom ligger ved Bonapartedok ved elva Schelde. Det ble bygd i 2006 og åpnet 2011.
 
Museet viser Antwerpens havne- og sjøfartshistorie. Spesielt for museet er fasaden i rød indisk sandstein med hender i aluminium, inspirert av byens navn og symbol. MAS er tegnet av det nederlandske arkitektkontoret Neutelings Riedijk Architecten og ligger der det gamla Hansahuset lå. Bygget er 60 meter høyt og består av ti etasjer som er stablet på hverandre og vridd en kvart omdreining for hver etasje. Museets areal er om lag 11400 m².

## Fotogalleri

Image:MAS Karel V Carolusgulden (1552) - 30-05-2012 13-50-36.JPG| Engelsk Carolusmynt, datert 1552
Image:Pieter Coecke van Aelst (1502-1550) - hoofd van Druon Antigoon (1534-1535) - MAS 30-05-2012 14-46-22.jpg|Kjempen Druon Antigoons hode utført 1534-35 av papirmasjé, tau, metall og hår
Image:Frans_Francken_II_(1581-1642)_-_Kunstkabinet_met_schilderijtjes_-_MAS_30-05-2012_14-06-59.jpg|Et kunstkabinett fra 1600-tallet
Image:Minerva_17cv_M_6_Type_Ar_(1932)_-_MAS_30-05-2012_14-50-13.jpg|En Minerva fra 1932


## Kilder
*Om bygningen på bustler.net, lest 23.03.2013

## Referanser


## Eksterne lenker
*
Klemens Murańka

**Klemens Murańka** (født 31. august 1994) er en polsk skihopper. Han debuterte i verdenscupen i Zakopane januar 2011 og har en 7.-plass fra Engelberg som sitt beste individuelle resultat.

I 2014 var han på det polske laget som tok gull i lagkonkurransen i junior-VM. Året før tok han individuelt sølv i juniormesterskapet.

## Resultater verdenscup

## Referanser


## Eksterne lenker
*
Kooperatøren

***Kooperatøren*** var medlemsbladet til Norges Kooperative Landsforening.

Det første prøvenummeret utkom i 1905. Bladet skiftet navn til ***Vårt Blad*** i 1960, og til ***COOP Litt ditt*** i 2000. Bladet ble inntil 1990-tallet sendt hjem til medlemmene, men ligger nå til utdeling i forretningene. 

Randolf Arnesen (1880-1958) var redaktør av bladet 1919-48.

Bladet inneholdt en blanding av ukebladstoff og forbrukerstoff.

Alf Prøysen debuterte med diktet «Røde geranier» i *Kooperatøren* i 1938. Han hadde også barnespalten «Klimpre-klonken» i bladet fra 1950 til 1960. 

## Referanser
Fløttardag

**Fløttardag**, **flyttedag** eller **faredag** var i det gamle bondesamfunnet den dagen i året da gårdsarbeidere, tjenestefolk,  husmenn og forpaktere kunne slutte i arbeidet eller bytte arbeidsplass. Flyttedagen var 14. april og 14. oktober, i henhold til Christian Vs Norske Lov fra 1687. Noen steder ble bare 14. april regnet som flyttedag, og noen steder var det lokal sedvane for andre datoer.

I Forpaktingslova fra 1965 er 14. april fremdeles regnet som dato for fratredelse av forpaktede gårdsbruk, hvis ikke annet er avtalt. 

Flyttedagen er behandlet i skjønnlitteratur av blant annet Alf Prøysen.

## Referanser
Sulitjelma-affæren

**Sulitjelma-affæren** er ettertidens betegnelse på en konflikt mellom arbeidere og politi i gruvesamfunnet Sulitjelma i 1918. Lensmannen ble forhindret da han skulle pågripe en av Sulis-arbeiderne, og det hele utviklet seg over tid til aksjoner med væpnet politi, politisk strid - og fengselsstraffer for flere.

Stridens kjerne var arbeideren Johan Medby fra Rognan, som var dømt i en tidligere sak, men ennå ikke hadde sonet. Våren 1918 jobbet han i Sulitjelma, der den lokale lensmannen troppet opp for å pågripe ham. Rett etter den russiske revolusjonen rådde det imidlertid sterke antimilitaristiske strøminger blant norske arbeidere, med tilsvarende liten respekt for ordensmakten. Lensmannen måtte i første omgang returnere med uforrettet sak.

Han kom selvsagt sterkere tilbake. Neste gang møtte han sammen med underlensmannen, politimesteren i Bodø og en sersjant fra Fauske. Alle stilte uniformert og bevæpnet. De fant også Medby, som frivillig fulgte med. Hans arbeidskamerater grep imidlertid inn, avvæpnet øvrigheten og plasserte de uniformerte på jernbanen fra Sulis ...

Nå ble det hele en sak for offentligheten, med avisoppslag, politisk strid og krav om at regjeringen måtte gripe inn. Denne gangen ble det bestemt at underoffisersskolens elever i Trondheim skulle sendes til Sulis. Nå ble det imidlertid mobilisert i Trondheim, der aksjonerende arbeidere ville forhindre at «bondeskolegutter» med våpen skulle sendes mot ubevæpnede arbeidere. Da ekspedisjonen skulle av gårde ble det regelrette kamper mellom politi og arbeidere på Brattøra i Trondheim. To av de involverte ble i ettertid idømt fengselsstraffer.

Da denne siste ekspedisjonen endelig nådde Sulis fant de heller ikke noen Medby. Han hadde trolig «tat apostlenes heste fat og vandret over de høie fjelde».

I ettertid ble elleve Sulitjelma-arbeidere tiltalt i denne saken. Seks fikk til sammen 256 dagers fengsel, de andre betinget dom.

## Kilder
*Side 338-339. Arvid G. Hansen: *Den Røde Ungdom*, NKUs Forlag, Kristiania 1923
Benigne

**Benigne** er et kvinnenavn av romersk opprinnelse. Det er i dag mest brukt på Grønland.

## Etymologi
*Benigne* er en feminin form av det romerske mannsnavnet *Benignus*, som betyr «god, vennlig». *Bénigne* og *Benigno* er andre maskuline former av navnet, mens *Benigna* er en annen feminin form av navnet.

## Utbredelse
*Benigne* er et vanlig navn på Grønland, men er svært lite brukt i andre land.

|}

## Kjente personer med navnet
Personene i listen er ordnet kronologisk etter fødselsår.
* Benigne Søndergaard (f. 1945), grønlandsk-dansk jordmor og tolk

## Annen bruk av navnet
Beskrivelsen *benign* og flertallsformen *benigne* brukes innen medisin til å karakterisere godartede svulster.

## Referanser


## Eksterne lenker
Viddal kraftverk

**Viddal kraftverk** er et vannkraftverk som ligger på Viddal i Hjørundfjorden i Volda kommune i Møre og Romsdal.

Det er et elvekraftverk som utnytter et fall på 243 meter i Viddalselva. Vannet kommer via Draura kraftverk, som ligger ved inntaksdammen til Viddal kraftverk. 

Installert effekt er 5,5 MW fra en peltonturbin. Årsproduksjon er 16 GWh.  

Kraftverket ble åpnet i 2012. Eier er Tussa.

Kraftverket ligger i bygda Viddal som ligger i Volda kommune (fra 1. januar 2020).

## Referanser


## Kilder
* 
* NVE vannkraftdatabase
* Tussa - Kraftverka våre
Rzjysjtsjiv

**Rzjysjtsjiv** (ukrainsk: Ржищів) er en by i Kyiv oblast i Ukraina. I 2013 hadde den et innbyggertall på . Byen ligger 63 kilometer sørøst for Kyiv, på høyre bredd av elva Dnepr.

## Historie
Byens grunnleggelse er ukjent og innhyllet i legender, og den første skriftlige nevnelsen i 1151 betegner allerede en befestning. I 1506 fikk byen gjennom Sigismund av Luxemburg tildelt Magdeburg-rettigheter. På grunn av sin beliggenhet ved Dnepr hadde byen en viktig posisjon i handel med Russland, men dette stagnerte fra midten av 1800-tallet. Rzjysjtsjiv fikk i 1960 status som bymessig bosetning, og 6. juni 1995 fikk den bystatus.

## Referanser


## Eksterne lenker
*
Knut Fjæstad

**Knut Fjæstad** (1912–1996) var en norsk Prøysen-venn og ansatt i NKL. Han huskes for sitt vennskap med Alf Prøysen, og for sin rolle som Prøysens «litterære fødselshjelper» på 1930-tallet. Han har skildret dette i boka *-en dag i mårå : unge år med Alf Prøysen*

Fjæstad hadde et kort vikariat ved Rud samvirkelag på Rudshøgda høsten 1932, og rakk da å bli kjent med Alf Prøysen. De oppdaget at de hadde en felles interesse for litteratur. I 1938 arbeidet Fjæstad på kontoret til Norges Kooperative Landsforening i Oslo, og hadde tilgang til redaktør Randolf Arnesen i bladet *[[Kooperatøren]]*. Fjæstad hadde spart på dikt som han hadde fått i brev fra Prøysen helt siden 1932. På den måten var han medansvarlig for at Prøysen første gang fikk dikt på trykk høsten 1938.

Fjæstad var også en av initiativtagerne til foreningen *Prøysens Venner*, og var med i det første interimsstyret i 1984. I tillegg til minneboka har Fjæstad også skrevet et lite hefte om Prøysen.

I NKL arbeidet Fjæstad med informasjons- og opplysningsarbeid. Han deltok også i Samnemnda for studiearbeid som leder i fra 1956 til 1970. I kraft av ledervervet satt han i det offentlige utvalget som utredet Lov om voksenopplæring. Han hadde ellers verv som medlem i Den norske Nasjonalkommisjon til UNESCO i 12 år, medlem av det offentlige Voksenopplæringsrådet i 8 år, styremedlem og senere styreformann i Folkets Brevskole i hele 32 år, styret i Nordens folkliga akademi i 9 år, oppnevnt av Nordisk ministerråd, og i Opplysningsutvalget i Norges Idrettsforbund i 10 år. For sin innsats for folkeopplysningsarbeidet ble han tildelt Kongens fortjenstmedalje i gull. 

På 1960-tallet var han medlem av «Bokklubbens lyrikkutvalg», som var et veiledende redaksjonsråd for Bokklubbens Lyrikkvenner.

## Referanser
Kim Mi-sun

**Kim Mi-sun** (født 6. juni 1964), sørkoreansk landhockeyspiller som deltok i de olympiske leker 1988 i Seoul.

Kim vant en olympisk sølvmedalje i landhockey under OL 1988 i Seoul. Hun var med på det Sørkoreanske laget som kom på andreplass i landhockeyturneringen for damer bak Australia. Sør-Korea vant semifinalen med 1-0 over Storbritannia men tapte finalen mot Australia med 0-2. Kim spilte én kamp i OL-turneringen.

## OL-medaljer
* 1988  Seoul -  Silver i landhockey, damer  Sør-Korea

## Referanser


## Eksterne lenker
*
Song to Benjamin

**«Song to Benjamin»** er en sang utgitt i 2001 til minne om Benjamin Hermansen.

Singlen hadde et førsteopplag på  eksemplarer. Alle inntektene fra salget av singlen gikk uavkortet til Benjamins minnefond.

## Medvirkende
; Medvirkende artister
* Dulce Latino
* Flirt
* Haddy Jammeh
* Ingrid N. Heredia
* Lil Danny & Friends
* Lil Mikey
* Linda Gazemba
* Lise J. Johansson
* Mr Milo
* Noora Noor
* Simone

; Produksjon
* Camilo A. Heredia – tekst og melodi
* Eivind Kvitvik – melodi
* Dreamscape Productions – Musikkprodusent
* La Familia Entertainment – Utgiver

## Referanser


## Eksterne lenker
*
Superga-ulykken

**Superga-ulykken** var en flyulykke som hendte onsdag den 4. mai 1949. Et fly med nesten hele det italienske fotballaget Grande Torino (18 spillere i alt), samt støtteapparat, journalister og besetning om bord styrtet ned i Superga-bakkene i nærheten av Torino. Alle 31 personer om bord døde.

Fotballaget var på vei hjem fra avskjedskampen til José Ferreira i Lisboa da ulykken skjedde. Grande Torino var et legendarisk lag som hadde vunnet Serie A fire år på rad før ulykken, i tillegg til den siste tittelen før andre verdenskrig. Bare Sauro Tomà, som var skadet og ikke ble med, overlevde.

## Ofre
### Spillere
* Valerio Bacigalupo
* Aldo Ballarin
* Dino Ballarin
* Milo Bongiorni
* Eusebio Castigliano
* Rubens Fadini
* Guglielmo Gabetto
* Ruggero Grava
* Giuseppe Grezar
* Ezio Loik
* Virgilio Maroso
* Danilo Martelli
* Valentino Mazzola
* Romeo Menti
* Piero Operto
* Franco Ossola
* Mario Rigamonti
* Giulio Schubert

### Støtteapparat
* Arnaldo Agnisetta, manager
* Ippolito Civalleri, manager
* Egri Erbstein, trener
* Leslie Lievesley, coach
* Ottavio Corina, massør

### Journalister
* Renato Casalbore, (*Tuttosport*)
* Luigi Cavallero, (*La Stampa*)
* Renato Tosatti, (*Gazzetta del Popolo*)

### Flybestegning
* Pierluigi Meroni, flykaptein
* Antonio Pangrazi
* Celestino D'Inca
* Cesare Biancardi

### Andre
* Andrea Bonaiuti, arrangør

## Ulykkesflyet
Ulykken hendte et italiensk bygget fly av typen  Fiat G.212
Dreamscape Productions

**Dreamscape Productions** var et norsk musikkprodusentteam som besto av Henrich Primrose Fagerland, Espen Foss og Henning Hartung.
Dreamscape produserte elektroninsk pop musikk i flere sjangre, hiphop, trance, house og så videre Med duoen Flirt, utgitt av Sony Music Norge, var de først ute i Norge til å produsere 2-step garage-musikk med norske tekster.

## Diskografi
* «Pornstar Girl» - Dick short for Richard - 2000
* «Song to Benjamin» - 2001
* «Drømmer» - Flirt - 2001
* «Ukorrekte rykter» - Flirt - 2001

## Eksterne lenker
* http://www.rockipedia.no/utgivelser/porn_star_girl-6974/ 
* http://www.rockipedia.no/artister/flirt-60984/
Yvonne Buter

**Yvonne Buter** (født 18. mars 1959 i Schiedam), nederlandsk landhockeyspiller som deltok i de olympiske leker 1988 i Seoul.

Buter vant en olympisk bronsemedalje i landhockey under OL 1988 i Seoul. Hun var med på det nederlandske laget kom på tredjeplass landhockeyturneringen for damer  bak Australia og Sør-Korea. Nederland tapte semifinalen med 2-3 mot Australia men vant bronsefinalen mot Storbritannia med 3-1. Buter spilte èn kamp i OL-turneringen.

## OL-medaljer
* 1988  Seoul -  Bronse i landhockey, damer  Nederland

## Eksterne lenker
*
Giorgio Ferrini

**Giorgio Ferrini** (født 18. august 1939, død 8. november 1976) var en italiensk fotballspiller.

Ferrini ble født i Trieste. Han startet karrieren sin i AS Varese 1910 (1957–59), og gikk videre til Torino FC i 1959. Han spilte i Torino frem til 1975. Ferrini spilte også på landslaget fra 1962 til 1968, og hadde 7k kamper. Han spilte både i VM i 1962, der han markerte seg særlig mot  der han ble utvist og nektet å forlate banen, og i EM i 1968, der han var med på å vinne EM.

Ferrini døde i Torino i 1976 som resultat av en aneurisme. 

## Referanser


## Eksterne lenker
* 
* Testimonies and memories from Associazione Ex Calciatori Granata (på italiensk)
Hellmouth

**«Hellmouth»** er et fiktivt begrep skapt av Josh Wedon for TV-serien Buffy, vampyrenes skrekk. Begrepet beskriver et område hvor veggen mellom dimensjoner var tynnere og dermed tillot en portal mellom jorden og flere såkalte helvetsdimensjoner. Demoner og andre vesener tiltrukket av området, og det ble et knutepunkt for overnaturlig aktivitet.

## Innflytelse
Hellmouth gjorde avvik fra naturens fysiske lover mulig, for eksempel når marerittene til koma-pasienten Billy Palmer ble gjort levende og når den utfryste eleven Marcie Ross ble usynlig. Hellmouth tiltrakk seg også monstre som The Master, She-Mantis, Moloch the Corruptor, Machida, Ovu Mobani, Balthazar og kjendisen Drakula. Ifølge Willow Rosenberg var dette årsaken til at det var så overdrevent mange kirker i Sunnydale, i og med at konstant nærvær av ondskap fikk folk til å «be hardere». Spike tok med seg den kritisk skadde og svake Drusilla til Sunnydale i håp om at de mystiske energiene der skulle restituere henne, men dette skjedde ikke. Hellmouth fikk også skylden for massehysteriet som fulgte av The Firsts oppreisning, da de fleste i byen flyttet og politiet i byen begynte å bruke borgervern-taktikk. Et Hellmouth kan bli så konsentrert at vampyrer kan gå inn i private hjem uten en invitasjon, og varulver blir mer voldelig enn vanlig.

Det å åpne et Hellmouth betydde verdens undergang, noe som ofte ble advart med tegn som for eksempel jordskjelv. Åpningen ga også tilgang til verdenen til demoner som Turok-Han og tentakkel-monsteret med flere hoder.

## Sunnydales Hellmouth
Sunnydales Hellmouth lå under biblioteket på den gamle high schoolen, og rett under rektorens kontor på den nye skolen. Danzalthars segl var passasjen mellom verdener. Spike brukte en magisk amulett til å beseire alle Turok-Hanene og permanent ødelegge Hellmouth i 2003.

## Forsøk på å åpne Hellmoth
*	Første forsøk av The Master, som ble sittende fast
*	Åpnet igjen av The Master
*	Åpnet av The Sisterhood of Jhe
*	Et ritual utført av tre demoner
*	Dansalthars segl åpnet av The First
*	Seglet åpnet igjen av demonen Lissa
*	Åpnet en tredje gang av Buffy, Faith og alle de potensielle.

## Kjente Hellmouth-steder
*	Sunnydale i California (ødelagt)
*	Cleveland i Ohio
*	Los Angeles i California (kunstig Mini-Hellmouth som er ødelagt)
*	Påskeøya i Chile

## Etymologi
Ordet Hellmouth («helvetesmunn») kommer fra Boca del Infierno, det opprinnelige spanske navnet på Synnydale, som oversettes på engelsk til «Mouth of Hell». I dette tilfelle refererer det til hele byen. For scoobiene har det blitt synonymt med senteret til det mystiske knutepunktet.
Charlotte Sahl-Madsen

**Ellen Charlotte Salvesen Sahl-Madsen** (født 26. august 1964 i Holstebro) er en dansk næringslivsleder og konservativ politiker. Hun var vitenskaps-, teknologi- og utviklingsminister i Lars Løkke Rasmussens regjering 2010–2011.

Hun gikk gymnaset i Holstebro og studerte jus ved Aarhus Universitet, men tok aldri avsluttende eksamen. Hun har senere tatt kurs ved internasjonale handelshøyskoler, som Harvard Business School.

Hun begynte i museumsvesenet som arrangementssjef ved Herning Kunstmuseum og senere direktør ved Ebeltoft Glasmuseum. 2000–2004 hadde hun direktørstillinger i LEGO-gruppen, og 2004–2009 administrerende direktør ved den naturvitenskapelige opplevelsesparken Danfoss Universe på Als. I 2010 ble hun fondsdirektør i Universe Fonden (nå Kata Fonden), et allmennyttig fond som skal fremme kunnskap om læring.

Hun var et hittil politisk ubeskrevet blad da hun i 2010 ble utnevnt til vitenskaps-, teknologi- og utviklingsminister, som medlem av Det Konservative Folkeparti. Hun ivret for blant annet digitalisering i offentlig sektor (som innloggingsløsningen NemID) og utbygging av bredbånd. Hun ble sittende som minister frem til regjeringspartiene led nederlag ved folketingsvalget i 2011. Sahl-Madsen var kandidat for de konservative i Sydjyllands storkrets, men ble ikke valgt.

Etter tiden som minister har Sahl-Madsen hatt en rekke styreverv. I 2017 ble hun administrerende direktør i Børnenes Hovedstad, et samarbeid mellom LEGO-gruppen og Billund kommune.

## Referanser


## Eksterne lenker
* 
*
Vibeke Blaker Strand

**Vibeke Blaker Strand** (født 27. mars 1977) er en norsk jurist som er ekspert på diskrimineringsrett og internasjonale menneskerettigheter. Hun er professor i rettsvitenskap ved Institutt for offentlig rett ved Det juridiske fakultet ved Universitetet i Oslo.

Strand ble cand.jur. i 2002. Hun var stipendiat ved Institutt for offentlig rett og tok doktorgraden ved UiO i 2011. Avhandlingen ble utgitt i bearbeidet form som *Diskrimineringsvern og religionsutøvelse*. Hun ble førsteamanuensis ved Norsk senter for menneskerettigheter ved UiO i 2012 og professor i rettsvitenskap ved Institutt for offentlig rett i 2016. Hun er også prodekan for forskning i perioden 2020-2023.

## Bibliografi
* 2012: *Diskrimineringsvern og religionsutøvelse : Hvor langt rekker individvernet?* Gyldendal
* 2015: *Menneskerettigheter i et nøtteskall*. Gyldendal Juridisk. ISBN 978-82-05-47295-2. Med Kjetil Mujezinovic Larsen.
* 2016: *Rettigheter i velferdsstaten: Begreper, trender, teorier*. Gyldendal Juridisk. ISBN 978-82-05-48452-8. Med Ingunn Ikdahl.
* 2022 : *Likestillings- og diskrimineringsrett*. Gyldendal Akademisk. ISBN 9788205563162. Med Anne Hellum.
* 2023: *Hellums metode: Festskrift til Anne Hellum 70 år*. Gyldendal Akademisk. ISBN 9788205582859. Med Ingunn Ikdahl, Kirsten Sandberg, Julie Stewart og Tone Linn Wærstad.
* 2023: *Nordic equality and anti-discrimination laws in the throes of change: Legal developments in Sweden, Finland, Norway and Iceland. Routledge*. ISBN 9781032001258. Med Anne Hellum, Ingunn Ikdahl og Eva-Maria Svensson.

## Eksterne lenker
*  Presentasjon på Gyldendal Norsk forlags nettsider
*  Presentasjon Universitetet i Oslos nettsider
Breimosen naturreservat

**Breimosen naturreservat** er et myrområde nord for fylkesvei 169 i Lillestrøm kommune. Området er hovedsakelig ei nedbørsmyr med fattig vegetasjon. Myra har komplekse helnings- og dreneringsforhold. Det er et lite tjern nord i myra, og et jordvannspåvirket sig deler området. Verneformålet er å ta vare på dette komplekse myrsystemet. Myra har også stor verdi som fuglebiotop.

## Referanser
Jølsen naturreservat

**Jølsen naturreservat** ligger på østbredden av Leira, mer presist på nordsiden i en av elvas meandersvinger, i Lillestrøm kommune. Området grenser til dyrka mark og Leira. Skogforekomsten vokser på marin leire, og området er ofte oversvømmet. Dette gjør at skogbildet holder seg relativt stabilt. Tre- og busksjiktet består i hovedsak av mandelpil, stedvis med litt gråor. 

Formålet med fredningen av Jølsen naturreservat er å bevare en velutviklet og sjelden forekomst av mandelpil med tilhørende markvegetasjon.

## Referanser
Coilodera

* se systematisk inndeling

***Coilodera*** er  en gruppe av biller som hører til underfamilien gullbasser (Cetoniinae) i den artsrike gruppen Scarabaeoidea.

## Utseende
Middelsstore (gjerne 20-25 millimeter), avlange gullbasser, gul-, rød- eller brunaktige, oftest uten metalliske farger. Pronotum har to opphøyde lengdelister. Oversiden har gule flekker og også felter kledt med gule, utstående hår.

## Utbredelse
Slekten er utbredt i Sørøst-Asia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien gullbasser, Cetoniinae Leach, 1815 – ofte regnet som en egen familie
****** Stammen Macronotidini Schenkling, 1921
******* Slekten *Coilodera* Hope, 1831
******** *[[Coilodera alexisi]]* Krajcik, 2000
******** *[[Coilodera alveata]]* Janson, 1884
******** *[[Coilodera arnaudi]]* Jakl & Krajcik, 2004
******** *[[Coilodera chungi]]* Legrand & Chew, 2010
******** *[[Coilodera diardi]]* Gory & Percheron, 1833
******** *[[Coilodera helleri]]* Miksic, 1972
******** *[[Coilodera kalimantanica]]* Miksic, 1972
******** *[[Coilodera lecourti]]* Legrand, 2000
******** *[[Coilodera lepesmei]]* Ruter, 1972
******** *[[Coilodera mearesi]]* Westwood, 1842
******** *[[Coilodera miksici]]* Antoine, 1986
******** *[[Coilodera montreuili]]* Legrand, 2009
******** *[[Coilodera nobilis]]* Kraatz, 1894
******** *[[Coilodera nyassica]]* Kraatz, 1897
******** *[[Coilodera penicillata]]* Hope, 1831
******** *[[Coilodera praenobilis]]* Kraatz, 1894
******** *[[Coilodera pseudoalveata]]* Miksic, 1971
******** *[[Coilodera simeuluensis]]* Jakl & Krajcik, 2004
******** *[[Coilodera trisulcata]]* Gory & Percheron, 1833
******** *[[Coilodera vitalisi]]* Bourgoin, 1924

## Eksterne lenker
* 
* Bilde av ''Coilodera diardi''
* Bilde av ''Coilodera preaenobilis''
* Liste over artene
Dubai World Central – Al Maktoum internasjonale lufthavn

**Dubai World Central – Al Maktoum International Airport**  er en flyplass i Dubai. Den åpnet for frakttrafikk i juni 2010, mens passasjertrafikk kom i gang i oktober 2013. DWC er den ene av Dubais lufthavner, den andre er den langt større Dubai internasjonale lufthavn. De to flyplassene er ment å komplementere hverandre, selv om DWC er i startfasen av utbyggingen, og DXB samtidig vil vokse i trafikk og kapasitet.

Dubai world Central har foreløpig en rullebane og en mindre terminal, men ambisjonene er store og inkluderer fem parallelle rullebaner, større terminalkomplekser, samt annet tilhørende fasiliteter. Tidsperspektivet for utbyggingen er imidlertid noe usikkert, det samme er spørsmålet om fordeling av trafikk mellom de to flyplassene. Frakttrafikk har begynt å flytte til DWC. Lavprisselskaper synes også å vise interesse for flyplassen, mens Emirates kan komme til å forbli ved DXB.

Våren og sommeren 2014 fungerte flyplassen som avlaster for Dubai internasjonale lufthavn, da et vedlikeholdsprogram for rullebanene fant sted der.

Flyplassen befinner seg i Jebel Ali-området av Dubai og vil bli en del av Dubai World Central, et omfattende planlagt bolig-, forretnings- og industrikompleks. Det foreligger planer om å tilknytte flyplassen til Dubai Metro, da med utbygging av en lilla og/eller blå linje.

## Eksterne lenker
*
Berdalselva kraftverk

**Berdalselva kraftverk** er et vannkraftverk i Rauma kommune i Møre og Romsdal.

Det er et elvekraftverk som utnytter et fall på 304 meter i Berdalselva.

Installert effekt er 4,4 MW fra en peltonturbin. Årsproduksjon er 13 GWh.

Kraftverket eies av lokale grunneiere.

## Referanser


## Kilder
* 
* NVE vannkraftdatabase
Macronota

* se systematisk inndeling

***Macronota*** er  en gruppe av biller som hører til underfamilien gullbasser (Cetoniinae) i den artsrike gruppen Scarabaeoidea.

## Utseende

## Utbredelse
Slekten er utbredt i Sørøst-Asia.

## Systematisk inndeling
Tallrike arter har vært ført til denne slekten, men de har nå blir overført til andre slekter. Det er uklart om noen arter offisiett fortsatt regnes hit. Det er sannsynlig at navnet er synonymt med *[[Thaumastopeus]]*, men det eldre navnet *Macronota* er regnet som et *nomen nudum*, et navn publisert uten en beskrivelse, og dermed ikke gyldig.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien gullbasser, Cetoniinae Leach, 1815 – ofte regnet som en egen familie
****** Stammen Macronotidini Schenkling, 1921
******* Slekten *Macronota* Hoffmannsegg, 1817

## Eksterne lenker
* 
* Bilde av ''Macronota malabariensis''
* Liste over artene
Terje Borg

**Terje Lossius Borg** (født 10. september 1956, død 27. mars 2013 på Vivik, Haukelifjell) var en norsk snekker, reklametekstforfatter og barnebokforfatter.

Han begynte som tømrer, før han gikk over i reklamebransjen og arbeidet som tekstforfatter. Han satt også i Verdikommisjonen.  I 2009 ga han ut sin første bok, *Hva gjør de voksne når vi ikke ser?* Denne barneboka laget han sammen med illustratøren Inger Lise Belsvik.

Borg var i elleve år samboer med artisten Unni Wilhelmsen, og står som tekstforfatter på ett av hennes musikkalbum; *[[Til meg]]* (2006). Han sto også for teksten til vinnermelodien *Kollenbrølet* i en tevling om ny Holmenkollsang, et samarbeid med Solveig Heilo fra Katzenjammer og Ola Hilmen fra Valkyrien Allstars.

## Bibliografi
* *Hva gjør de voksne når vi ikke ser?* (2009), Gyldendal. ISBN 9788205393318
* *Møt fjellreven* (2013), Mangschou A/S. ISBN 9788282380720

## Referanser


## Eksterne lenker
* Terje Borg på Rockipedia 
* Presentasjon på Gyldendals nettsider